**Seimo narės R. Baškienės pranešimas: „Moksleivių maitinimui reikia didesnės kontrolės“**

2014 m. rugsėjo 11 d. pranešimas VIR

Viešoje erdvėje pasirodžiusi informacija dėl moksleivių maitinimo verčia skubiai sureaguoti ne tik savivaldybes, bet ir kontroliuojančias institucijas.

Siekiant laimėti viešuosius pirkimus maisto gaminimo paslauga pasiūloma už 0 Lt, t. y. nemokamai. Kaip skelbiama, tokios nemokamos moksleivių maitinimo paslaugos bus vykdomos Ukmergės, Vilkaviškio, Anykščių, Kretingos ir kitose savivaldybėse. Į šios „paslaugos“ kaštus įtrauktos visos būtinosios išlaidos, į kurias įeina virtuvės personalo atlyginimai, mokesčiai ir t. t. Ar nulines kainas viešųjų pirkimų konkursuose įsigudrinę rašyti tiekėjai vėliau neims gudrauti, teikdami moksleiviams prastesnės kokybės maistą? Nemokamas sūris dažniausiai būna tik pelėkautuose.

Šią informaciją paviešinau Seime Vyriausybės valandos metu. Tikiu, kad bus užtikrinama maksimali vaikų maitinimo kontrolė, kad niekas nedrįstų pelnytis ar būti nesąžiningais vaikų sąskaita.

*Daugiau informacijos:*

*Seimo narė*

*Rima Baškienė*

*Mob. 8 698 42 173*